पाकिस्तान का दुष्प्रचार विभाजन के बाद लगातार जारी था, लेकिन 1965 के युद्ध के बाद बहावलपुर, फैसलाबाद, लादरपुर, मुल्तान, इस्लामाबाद, सियालकोट और मियांवाली में रेडियो व टेलीविजन सेंटर बनाकर पाक ने संचार के माध्यम के जरिए भारत के खिलाफ दुष्प्रचार तेज कर दिया। जिसका कुप्रभाव सरहदी इलाकों पर पड़ा। भारत सरकार ने इसे गंभीरता से लिया और 1965 में फाजिल्का में टीवी टावर स्थापित करने की योजना शुरू कर दी। मगर इसे कामयाबी देने के लिए लंबे समय का इंतजार करना पड़ा। सरहद पर बसा होने के कारण इसे संचार के माध्यम से जोडऩा काफी कठिन था, लेकिन कड़ी मेहनत के बाद 2007 यह कार्य पूरा कर लिया गया और फाजिल्का में टीवी रिले एंड ट्रांसमीटर टावर की स्थापना की गई।